Előterjesztés száma:. Előterjesztés száma:

**SÜRGŐSSÉGI INDÍTVÁNY**

a Képviselő-testület

2013. év november 20. napján tartandó ülésre

**A sürgősségi indítvány tárgya: A Dunakeszi Kistérség Többcélú Társulásával kapcsolatos döntés**

**A sürgősség indoka:** A következő társulási tanácsi ülés időpontja

**Előterjesztő:** Pozderka Gábor alpolgármester

**Készítette:** Dóráné dr. Kuzmann Katinka aljegyző

**Jogi, törvényességi szempontból ellenőrizte:** Chrobák Zoltánné dr. jegyző

**Tárgyalja:**

**Javasolt meghívott:**

A határozati javaslat elfogadásához minősített többség nem szükséges.

Az előterjesztés zárt kezelését nem kérjük.

#### Tisztelt Képviselő-testület!

A Dunakeszi Kistérség Többcélú Társulástól 2013. november 13-án érkezett a Fóti Közös Önkormányzati Hivatalba a mellékelt előterjesztés tervezet. (1. sz. melléklet)

Az előterjesztés-tervezet rögzíti, hogy Göd Város Önkormányzat a szeptemberi ülésén fogadta el a Dunakeszi Kistérség Többcélú Társulása Társulási Megállapodásának módosítását oly módon, hogy a kiválásra vonatkozó szabályokat kiegészítette az alábbiak szerint: „A Társulásból az általa vállalt feladat megvalósításának veszélyeztetése nélkül lehet kiválni. Ha a Társulás a társulási megállapodásban meghatározott feladata ellátására határozott időre szóló szerződést kötött, kiválni csak a határozott idejű szerződés megszűnését követő nappal lehet.

A Társulás tagja a Társulásból bármikor, korlátozás nélkül kiválhat, ha a kiváláshoz valamennyi tag egyhangú szavazással hozzájárul.”

Az ismertetett előterjesztés-tervezet szerint a Képviselő-testületnek ismételten döntést kellene hoznia arról, hogy a fenti kiegészítést elfogadja-e.

Fót Város Önkormányzata több bizottsági ülésen és testületi ülésen vitatta meg a Társulási Megállapodás módosításának tervezetét a kiválás szabályaira külön figyelmet fordítva. (2. sz. melléklet)

Fót Város önkormányzata a 2013. június 19-i ülésén a 312/2013. (VI. 19.) KT határozatával fogadta el a módosított Társulási Megállapodást, amelyben a kiválásra vonatkozó szabályok az alábbiak szerint kerültek rögzítésre:

**„A tagsági jogviszony megszűnése**

***1. Kiválásról legalább hat hónappal korábban minősített többséggel kell dönteni. Erről a társulási tanácsot értesíteni kell. Kiválni a naptári év utolsó napjával lehet.***

***3. A Társulási Tanács a társulásból kizárhatja azon tagját, amely a megállapodásban meghatározott kötelezettségének ismételt felhívásra határidőben nem tesz eleget. A Társulási Tanács minősített többséggel dönt a társulásból történő kizárásról.***

***4. A Társulásból történő kiválás, kizárás esetén a Társulás tagja által a Társulásba bevitt vagyonnal el kell számolni. A társulásból történő kiválás esetén a vagyontárgy társulási tag részére történő kiadását legfeljebb öt évre el lehet halasztani, ha annak természetben történő kiadása veszélyeztetné a társulás további működését. Ebben az esetben a kivált, kizárt tagot – a társulással kötött szerződés alapján – használati díj illeti meg. A Társulásból történő kiválás, kizárás esetén a társulás vagyonát a társulás azon tagjának kell visszaadni, amelyik azt a társulás rendelkezésére bocsátotta. Egyebekben a közös tulajdonra vonatkozó rendelkezéseket kell alkalmazni.”***

Az elfogadott szövegben 5. pont nem szerepelt, az új 5. pont Göd Város Önkormányzata által elfogadott szövegével kapcsolatban jogi aggályaink vannak.

Tekintettel arra, hogy Fót Város Önkormányzata a Társulási Megállapodás módosításáról már határidőben döntött, kérem az alábbi határozati javaslat elfogadását.

**Határozati javaslat**

Fót Város Önkormányzat Képviselő-testület úgy dönt, a Dunakeszi Kistérség Többcélú Társulása Társulási Megállapodásának módosítása kapcsán fenntartja a korábbi észrevételeit és a 312/2013. (VI.19.) határozatában foglaltakat, és felkéri az alpolgármestert, hogy a döntésről tájékoztassa a Társulás elnökét.

**Felelős: Pozderka Gábor alpolgármester**

**Határidő: azonnal, az értesítésre a döntést követő 5 napon belül**

**Melléklet:**

1. **sz. melléklet: Kistérségi előterjesztés-tervezet**
2. **sz. melléklet: KT határozatok**